cyanic-selkie/wikianc huggingface dataset:
Αθηναϊκός Α.Σ. Βύρωνα (ποδόσφαιρο)
Δεκαετία '60: Aνοδοι σε Β' και Γ' Εθνική
Μέχρι τη σεζόν 1961-62 αγωνιστηκε αδιάλειπτα στην Α' κατηγορια για να ανέβει στην Β΄ Εθνική ως πέμπτος, έναν βαθμό πάνω από τη Δάφνη Αθηνών. Τερματισε στην δέκατη θέση του Α' ομίλου και υποβιβαστηκε. Επανήλθε σε εθνική κατηγορία πολυ γρηγορα και αφου αναδείχθηκε δευτεραθλητης Αθηνών τη σεζόν 1965-66 πισω απο τον Αττικό. Στο τέλος του πρωταθλήματος ο Αθηναϊκός αγωνιστηκε σε μπαράζ με ομάδες της Πελοποννήσου για την ανώτερη κατηγορία. Αν και αποτυχαίνει στα μπαράζ, αφού μηδενίζεται σε έναν αγώνα στην Τρίπολη λόγω επεισοδίων, τελικά ανεβαίνει στην Γ΄Εθνική, μιά κατηγορία που δημιουργήθηκε για πρώτη φορά το 1965.
1978-82: Oι πρώτοι τίτλοι
Aπο το 1967 μεχρι και το 1975 αγωνίστηκε στην Α' Κατηγορία ΕΠΣΑ, στην οποία επεστρεψε το 1977. Η ομάδα του Αθηναϊκού κατέκτησε αήττητη το πρωτάθλημα ΕΠΣΑ (Α΄ όμιλος) το 1978-79, έχασε ομως τον τιτλο του υπερπρωταθλητη απο τον Διαγόρα Αιγάλεω με 9-8 στα πέναλτι. Πρωταγωνιστες εκείνης της πορείας ηταν οι: Πέτρος Καπώνης, Μανώλης Ρασιδάκης, Δημήτρης Τζήμας, Γιώργος Κωνσταντίνου (τερματοφύλακας), Μανώλης Αναστασόπουλος, Γιώργος Ζαφειρόπουλος και o Κώστας Μαυρίδης. Η χρονιά σημαδεύτηκε από την απόπειρα δωροδοκίας παραγόντων του Ρουφ στον Π. Καπώνη. Οι δράστες συνελήφθησαν και το Ρουφ υποβιβάστηκε. Το τέλος των αγώνων βρήκε τον Aθηναϊκό ισόβαθμο στην 2η θέση με τον Ολυμπιακό Λιοσίων. Στο μπαράζ που έγινε στην Ριζούπολη, ο Αθηναϊκός έχασε. Tο 1980 το κύπελλο της ΕΠΣΑ νικώντας στον τελικό το Κορωπί με 2-0 (τα 2 γκολ σημείωσε ο Πανάκης), στο Γήπεδο Απόστολος Νικολαΐδης στις 12 Μαρτίου 1980. Για να φτάσει στον τελικό είχε αποκλείσει κατά σειρά: το Καματέρο με 3-0 άνευ αγώνος, τον Άγιο Δημήτριο 1-0 εκτός έδρας, στη συνέχεια τον Γρανικό και τον Διαγόρα Αιγάλεω. Στα ημιτελικά τέθηκε αντιμέτωπος με την συμπολίτισσα Δόξα Βύρωνα (0-0 κανονική διάρκεια), και επικράτησε με 2-1 στην διαδικασία των πέναλτι με τις εύστοχες εκτελέσεις των Καπώνη και Κοτσιφάκου ενώ προσωρινά για την Δόξα είχε ισοφαρίσει ο Μεϊντάνης. Στη συνέχεια έφτασε μέχρι και τον τελικό Νότιας Ελλάδας στο Κύπελλο ερασιτεχνών (ημιτελικά). Κατέκτησε και το επόμενο κύπελλο ΕΠΣΑ το 1980-81, νικώντας στον τελικό με 2-1 τον Χολαργό στο Δημοτικό Στάδιο Περιστερίου, με τον Κώστα Μαυρίδη να πετυχαίνει το νικητηριο γκολ, ενω για τον Χολαργό είχε σκοράρει με πέναλτι ο Κοττάκης. Προηγουμένως είχε αποκλείσει τον Άγιος Θωμάς με σκορ 2-1, την Αθηναίδα με 1-0, τον ΑΠΟΨ με 1-4, εκτός έδρας την ομάδα του Αττικού με 0-1, στα προημιτελικά την Κηφισιά. Στα ημιτελικά τέθηκε αντιμέτωπος και πάλι με την Δόξα Βύρωνα (1-1) κανονική διάρκεια), και αποδείχθηκε πιο ψύχραιμο στην διαδικασία των πέναλτι και με σκορ 5-6. Tη σεζόν 1981-1982 μετέχει στην Γ΄ Εθνική και αφού πραγματοποιεί εξαιρετική πορεία, σε όμιλο 16 ομάδων, φτάνει στο εκτός έδρας παιχνίδι με τον Αιολικό, το οποίο παρακολουθούν περίπου 8.000 φίλαθλοι, με τον Αθηναϊκό να αδικείται (0-1), μιας και ακυρώθηκε κανονικο γκολ του Ζαφειρόπουλου στο 90'. Το φύλλο αγώνος σφραγίστηκε απο τον διαιτητή Βασίλη Νικάκη και ο Αιολικός με 51 βαθμούς κατέκτησε την πρωτιά, έναντι 49 του δεύτερου Αθηναϊκού. Ο Σπύρος Καλογιάννης, είχε εξοργιστεί από εκείνη τη διαιτητική απόφαση και ανέλαβε τον Αθηναϊκό το 1982. Την ομαδα του Αθηναϊκού τη σεζον 1981-82 αποτελούσαν οι εξης ποδοσφαιριστες: Κωνσταντίνου (τερματοφύλακας), Πιπεριάς, Αλιβιζάτος, Μπάκης, Ζαφειρόπουλος, Αρεάλης (αρχηγός), Κονταξης, Μαυρίδης, Δ.Τζήμας, Π.Καπώνης, Πανάκης, M.Ρασιδάκης, Γ.Ζαφειρόπουλος, K.Μαυρίδης, M.Αναστασόπουλος.
Η περίοδος 1982-90
Mε πρόεδρο και χρηματοδότη πλέον τον Σπύρο Καλογιάννη, το 1982-83 κατακτά την τρίτη θέση, πίσω από Εδεσσαϊκό και Καλλιθέα. Την επόμενη σεζόν ομως ο συλλογος με προπονητή τον Τάκη Σπετσέρη ανήλθε στη Β΄ Εθνική, ισοβαθμος με τον Αιολικό. Στη Β΄ Εθνική παρέμεινε 6 χρόνια. Ύστερα από έναν κακό πρώτο γύρο (18η θέση), ο Αθηναϊκός με εξαιρετικό δεύτερο μισό και με νέα προπονητή τον Πορτογάλο Γκόμεζ Ντε Φαρία παίρνει την 6η θέση, το 1984-85, αγωνιζόμενος στο γήπεδο της Νήαρ Ηστ, διότι το γήπεδο του Βύρωνα δεν ήταν κατάλληλο για παιχνίδια Β' Εθνικής. Στη δεύτερη σεζόν στη Β' Εθνική, με προπονητή τον Στάθη Χάιτα, ο Αθηναϊκός καταλαμβάνει την 5η θέση, με πρώτο σκόρερ τον Βασίλη Τζαλακώστα (15 τέρματα). Ο Αθηναϊκός ολοκλήρωσε την τρίτη του χρονιά στη Β' Εθνική (1986-87) με τρεις αλλαγές προπονητών (Μιχάλη Σμιγδαλά, Τάκη Σπετσέρη και Στάθη Χάιτα) και ένατη θέση στην κατηγορία (14 νίκες, 10 ισοπαλίες και 14 ήττες), με πρώτο σκόρερ του τον Τάσο Χατζηαγγελή με 13 γκολ, ενώ 11 σημείωσε ο Τζαλακώστας. Τη σεζόν 1987-88 τερματίζει 7ος, την επομένη 11ος. Tην αγωνιστική περίοδο 1989-90 έφτασε μέχρι τα προημιτελικά του Κυπέλλου, όπου και αποκλείστηκε από τον ΟΦΗ (3-0, 0-5). Kατέκτησε ομως το πρωτάθλημα της Β’ Εθνικής (18 νίκες, 10 ισοπαλίες και 6 ήττες) και μαζί το εισιτήριο ανόδου στην Α’ Εθνική. Οι παίκτες της ανόδου: Γ.Αγγελόπουλος, M.Αλβέρτης, Γ.Αναστασίου, Aπ.Βρύνιος, Γκαβασιάδης, Δρόσος, Γ.Ζώταλης, T.Θανόπουλος, K.Θεοδωράκος, Θ.Κάντας, N.Κεφαλάς (τερματοφύλακας), K.Κωττάκης, Γ.Μπασαγιάννης, Θ.Μπούτζουκας, B.Σπηλιώτης, I.Τάπρατζης, B.Τζαλακώστας, K.Τσαβαλιάς, T.Χατζηαγγελής, I.Χατζηράπτης, Παντελίδης. Πρόεδρος της ομάδας ήταν ο Σπύρος Καλογιάννης, και προπονητης o Γιώργος Στολίγκας.
Eπάνοδος και υποβιβασμός
Tη σεζόν 1998-99 ο Αθηναϊκός του Νίκου Καρούλια αγωνιστηκε στη Β' Εθνική με νέα πρόσωπα: Πολυχρόνης Βεζυρίδης, Τουρέ Μπασαλά, Αντεμάρ Ροντρίγκεζ και Ηλίας Κάμπας. Tο Γενάρη του 1999 o Αγαθοκλέους για το ποσό ρεκόρ των 295 εκατομμυριων δραχμων μεταγραφηκε στον Άρη που με τη σειρά του δάνεισε για έξι μήνες τους Γιώργο Θεοδωρίδη και Άγγελο Χαριστέα, διεθνείς με την Ελπίδων. Η πορεία του Αθηναϊκού στο πρωτάθλημα ήταν απογοητευτική, αλλά στο κύπελλο εντελώς διαφορετική. Έφτασε στα ημιτελικά, όπου και αποκλείστηκε από τον Παναθηναϊκό (ήττα 6-1 στο ΟΑΚΑ, 2-2 στον Βύρωνα με δύο γκολ του Χαριστέα). Tη σεζόν 1999-00 τερματισε στην πρώτη θέση και επέστρεψε την Α' Εθνικη, με παίκτες όπως οι Ντανιέλ Εντουσέι, Οστρόφσκι, Κοζανίδης, Βαντελανόιντ, Μπούις και Μίσελιτς. Τη σεζόν 2000-01 η ομάδα του Βύρωνα τερμάτισε στην τελευταία θέση της Α' Εθνικής και υποβιβάστηκε ξανά. Στον πάγκο ξεκίνησε ο Νίκος Κόβης και τον διαδέχτηκε ο Αναστάσιος Χατζηαγγελής. Ο Σπύρος Καλογιάννης αποχωρησε απο στο Αθηναϊκό στo τελος της σεζόν και αγόρασε την Κέρκυρα παιρνοντας μαζι του 10 παίκτες του Αθηναϊκού. Mε νέο πρόεδρο τον Χάρη Ποιμενίδη και προπονητή τον Νίκο Παντέλη ο Αθηναϊκός κατέλαβε την 5η θέση την σεζόν 2001-2002, ενώ η προβληματική κατάσταση στο οικονομικό σκέλος, οδήγησε στην χρεωκοπία και στη διάλυση της ΠΑΕ τον Ιούλιο του 2003. Εκείνη τη σεζόν προπονητής ο Βασίλης Τζαλακώστας, ως υπηρεσιακός ο Φώτης Θανέλλας και ακολούθησαν οι Βαγγέλης Μάλλιος και Νίκος Παντέλης που πέτυχε την παραμονή.
Η σημερινή ομάδα
Η ποδοσφαιρική ομάδα του Αθηναϊκού αγωνίστηκε από την περίοδο 2003-04 ως το 2010-11 στο περιφερειακό πρωτάθλημα. Τον Ιανουάριο του 2009 ανακοινώθηκε στη θέση του τεχνικού διευθυντή του συλλόγου ο Αργεντινός πρώην ποδοσφαιριστής Χουάν Ραμόν Ρότσα. Ο Αθηναϊκός αγωνίζεται στο Δημοτικό Στάδιο του Βύρωνα, 4.340 θεατών, στο Δήμο Βύρωνα, γι' αυτό οι αθλητές του αποκαλούνται και λόρδοι του Βύρωνα, επειδή η περιοχή έχει ονομαστεί έτσι προς τιμήν του Λόρδου Βύρωνα. Τη σεζόν 2010-11 ο Αθηναϊκός υποβιβάστηκε στα τοπικά πρωταθλήματα.Η επιστρόφη του Αθηναίκου στα τοπικά πρωταθλήματα συνδιάστηκε με την συμμετοχή στο τελικό του κυπέλου της Ε.Π.Σ.ΑΘΗΝΩΝ για τη σεζον 2011-12 οπου η ομαδα γνώρισε την ήττα από την αντίστοιχη του Α.Π.Ο. Φωστήρας Ταύρου με 3-1.Η περίοδο 2012-13 βρίσκει την ομάδα να συμμετέχει για δεύτερη σερί σεζόν στη Α'Έ.Π.Σ.Α. στόν 2ο όμιλο.
Έμβλημα
Το έμβλημα της ποδοσφαιρικής ομάδας έχει μεταβληθεί με το πέρασμα των ετών.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1917 Κατηγορία:Ποδοσφαιρικές ομάδες Ελλάδας
Northrop N-1M
Το Northrop N-1M ήταν πειραματική ιπτάμενη πτέρυγα που σχεδιάστηκε στις ΗΠΑ, από τη Northrop Corporation τη δεκαετία του 1940.
Το X-216H
Ο Τζακ Νόρθροπ (Jack Northrop) ξεκίνησε να εργάζεται πάνω στην πρωτοποριακή ιδέα της ιπτάμενης πτέρυγας, δηλαδή ενός αεροσκάφους χωρίς κάθετο που το σύνολο του παρέχει άνωση και δεν υπάρχει διακριτός διαχωρισμός ατράκτου-πτερύγων. Το πρώτο αεροσκάφος αυτού του είδους που σχεδίασε ήταν το Flying Wing X-216H, το οποίο παρουσίασε το 1929. Είχε διπλά πηδάλια και ένα μεγάλο οριζόντιο σταθεροποιήτη που διέτρεχε την απόσταση ανάμεσά τους. Τα πηδάλια συνδέονταν με twin booms με την άτρακτο, που ήταν μία μεγάλη ενιαία πτέρυγα. Προωθούνταν από μία ωστική έλικα και είχε ανοικτό πιλοτήριο. Το X-216H πραγματοποίησε την παρθενική του πτήση το 1929, με χειριστή τον Edward Bellande. Είχε ικανοποιητικά πτητικά χαρακτηριστικά και επιδόσεις. Εκείνη την περίοδο περίπου ο Νόρθροπ έμαθε για τα πρωτοποριακά ανεμόπτερα-ιπτάμενες πτέρυγες τον αδελφών Horten στη Γερμανία που είχαν σπάσει πολλά ρεκόρ.
Το Ν-1Μ
Το Ν-1Μ, που δημιουργήθηκε στα 1939-40, ήταν ένα από τα πολλά αεροσκάφη της μακράς εξελικτικής πορείας των ιπτάμενων πτερύγων Northrop. Κολοφώνας της διαδικασίας αυτής είναι το υπερσύγχρονο στελθ βομβαρδιστικό Northrop Grumman B-2 Spirit. Το N-1M σχεδιάστηκε σαν αεροσκάφος δοκιμών για να ελεγχθούν οι ιδέες του Τζακ Νόρθροπ σχετικά με τις ιπτάμενες πτέρυγες. Οι πτέρυγες ήταν κατασκευασμένες από επιστρώσεις κολλημένου ξύλου ενώ το κεντρικό μέρος από σωληνοειδή χάλυβα. Το γεγονός ότι οι πτέρυγες ήταν ξύλινες επέτρεπε την εύκολη σχετικά υλοποίηση διάφορων αλλαγών.
Το N-1M ήταν επί της ουσίας ένα ορθά σχεδιασμένο αεροσκάφος και αποτέλεσε σημαντική πηγή συγκέντρωσης εμπειρίας και δεδομένων για τις πολύ μεγαλύτερες ιπτάμενες πτέρυγες Northrop YB-35 και YB-49 που ανέπτυξε η εταιρεία τα επόμενα χρόνια.
Η εταιρεία δώρησε το πρωτοποριακό αεροσκάφος στην USAAF το 1945 και πέρασε στην κατοχή του Εθνικού Αεροπορικού Μουσείου το επόμενο έτος. Παρέμεινε σε αποθήκευση για τρεις δεκαετίες σχεδόν, μέχρι τη δεκαετία του 1980 που ξεκίνησε η αποκατάσταση του. Σήμερα εκτίθεται στο Κέντρο Steven F. Udvar-Hazy του National Air and Space Museum.
Εξωτερικοί σύνδεσμοι
Κατηγορία:Ιπτάμενες πτέρυγες N-1M Κατηγορία:Αεροσκάφη του Β' Παγκοσμίου Πολέμου
Γεωγραφία
μικρογραφία|[[Άτλας (χαρτογραφία)|Παγκόσμιος χάρτης, 1689]] Η Γεωγραφία είναι η επιστήμη η οποία περιγράφει, αναλύει και προβλέπει την εξέλιξη της Γης στις βασικές πτυχές της, τόσο του ανθρωπογενούς, όσο και του φυσικού χώρου.
Η Γεωγραφία, σύμφωνα με τη Διεθνή Γεωγραφική Ένωση, είναι η συστηματική σπουδή και περιγραφή τόσο της επιφάνειας της Γης όσο και των φαινομένων που συμβαίνουν σ΄ αυτή.
Είναι η επιστήμη που μελετά και τις κατ΄ επέκταση σχέσεις του ανθρώπου προς τη Γη. Μελετά το πώς οι άνθρωποι χρησιμοποιούν, αλλά και διαμορφώνουν το χώρο μέσα στον οποίο ζουν, καθώς και το πώς η Γη επηρεάζει τον τρόπο που ζουν οι άνθρωποι. Γενικότερα, η Γεωγραφία διαμορφώνει τους γενικούς όρους κατανομής και ζωής των όντων στην επιφάνειά της.
Όπως αναφέρει η Ένωση Γεωγράφων Ελλάδας, η Γεωγραφία είναι η επιστήμη της φύσης και του ανθρώπου, του χώρου και του χρόνου. Είναι τόσο κοινωνική όσο και φυσική επιστήμη. Δεν έχει σχέση με την απλή αποστήθιση δεδομένων, αριθμών και ονομάτων, αλλά με το διαρκή αναστοχασμό και την αναζήτηση αιτιών. Έχει σχέση με την ενδυνάμωση της έλλογης σκέψης αλλά και την πυροδότηση της φαντασίας. Με την αναπαράσταση αλλά και τα βιώματα. Με την ανάλυση και την ερμηνεία των σχέσεων ανθρώπου και χώρου. Η Γεωγραφία είναι μια επιστήμη που δίνει βάση στον εντοπισμό, την περιγραφή, την ανάλυση και διαχείριση των πολυδιάστατων ζητημάτων της κοινωνίας, της φύσης, της κουλτούρας, της οικονομίας, της τεχνολογίας, κ.α., με έμφαση στις χωρικές τους διαστάσεις, ενώ έχει τις ρίζες της στην αρχαιότητα. Η Γεωγραφία είναι κατεξοχήν η επιστήμη που αναπτύσσει τη χωρική σκέψη.
Με άλλα λόγια, η Γεωγραφία δεν διερευνά μόνο τι είναι και πού βρίσκεται στη Γη, αλλά επίσης και το γιατί βρίσκεται εκεί (και όχι κάπου αλλού) με γνώμονα το εάν η αιτία είναι φυσική ή/και ανθρωπογενής και με αναφορά στις συνέπειες.
Όπως ο Ουίλιαμ Χιουζ (William Hughes) - που δίδασκε τη γεωγραφία των Ιερών Τόπων στους μαθητές της Θεολογίας στο Βασιλικό Κολέγιο του Λονδίνου (King's College London) - το έθεσε σε μία προσφώνηση το 1863: «''Η απλή ονομασία χωρών δεν είναι γεωγραφία. Το να ξέρεις από στήθους ένα γεωγραφικό λεξικό δεν κάνει κάποιον, από μόνο του, γεωγράφο. Η γεωγραφία έχει υψηλότερες βλέψεις από αυτές: αναζητά την ταξινόμηση φαινομένων (ομοίως του φυσικού και πολιτικού κόσμου στο βαθμό που διερευνά τον δεύτερο) ούτως ώστε να συγκρίνει, να γενικεύσει, να περάσει από τις επιπτώσεις στα αίτια και κάνοντάς το αυτό να ανακαλύψει τους σημαντικούς νόμους της φύσης και να επισημάνει την επιρροή τους στον άνθρωπο. Με μια λέξη, η γεωγραφία είναι επιστήμη, όχι απλών ονομάτων, αλλά επιχειρημάτων και λογικής, αιτιών και επιπτώσεων''».
Η μελέτη της Γεωγραφίας ξεκίνησε από τις απαρχές του ανθρώπινου πολιτισμού, όμως οι απαρχές της ως ξεχωριστού κλάδου συστηματικής έρευνας και μελέτης τοποθετούνται στην Ελλάδα του 8ου αιώνα π.Χ., την εποχή της ομηρικής περιπλάνησης. Με τον Ποιητή ξεκινά το Ταξίδι, ο Ευρωπαϊκός Λόγος και η Γεωγραφική Αναζήτηση. Με τις θεότητες ως έμψυχη φύση… και το τοπίο να ενσαρκώνεται στον Αίολο, στην Κίρκη, στους Κύκλωπες και στη θεόμορφη Καλυψώ… και να αποτυπώνεται, ως χάρτης, στην περίφημη ασπίδα του ήρωα της Ιλιάδας, Αχιλλέα. Με την Ευρώπη να ταυτίζεται με τη Μεσόγειο, στις γεωγραφικές φαντασίες, στις ουτοπίες και στις τοπογραφικές αναφορές των πρώτων Ευρωπαίων. Με τη Γεωγραφία να συνομιλεί με τις υπόλοιπες επιστήμες.
Ο Όμηρος εισηγήθηκε τη γεωγραφική αναζήτηση (8ος αι. π.Χ), ο Ερατοσθένης ο Κυρηναίος (3ος αι. π.Χ), ως συγγραφέας των "Γεωγραφικών" (τριών βιβλίων που χάθηκαν) την ονομάτισε "Γεωγραφία" προσδιορίζοντας τα ουσιώδη χαρακτηριστικά της (από τις ελληνικές λέξεις "γη" και "γράφω"), μέτρησε την περίμετρο της Γης και σχεδίασε τον πρώτο χάρτη, ενώ ο Στράβων (1ος αι. π.Χ - 1ος αι. μ.Χ) διαμόρφωσε την εξέλιξή της με επιστημολογική παρέμβαση μέσα από το έργο του "Γεωγραφικά" που τη συνέδεε με τη Φιλοσοφία και τη διαχώριζε από τη Γεωμετρία (Λεοντίδου, 2000), προσπαθώντας να εξηγήσει τις πολιτισμικές διαφορές από τόπο σε τόπο.
Γνωστικές περιοχές και γνωστικά αντικείμενα
Γνωστικά αντικείμενα:
Ως προς τον επαγγελματικό τομέα, σύμφωνα με το Π.Δ. 147 (Φ.Ε.Κ. 124, 04/06/2002), οι Γεωγράφοι μπορούν:
- Να μελετούν και να αναλύουν τα γεωγραφικά φαινόμενα στην ολότητα και στις ποικίλες αλληλεπιδράσεις τους, στην κοινωνική, οικονομική, πολιτική, ιστορική, πολιτισμική και φυσικοπεριβαλλοντική τους διάσταση. Για το σκοπό αυτό χρησιμοποιούν τόσο ποσοτικές όσο και ποιοτικές μεθόδους και τεχνικές ανάλυσης και έρευνας βάσει των επιστημονικών και τεχνολογικών εξελίξεων.
Ο Γεωγράφος ως επιστήμονας και οι δραστηριότητες των Γεωγράφων
Ο επιστήμονας που ασχολείται με αυτή την επιστήμη ονομάζεται γεωγράφος. Ο γεωγράφος, ανά τον κόσμο, θεωρείται τόσο γεωεπιστήμονας, όσο και κοινωνικός επιστήμονας. Σπουδές στην Ελλάδα παρέχονται από τα δυο ανώτατα εκπαιδευτικά ιδρύματα (Α.Ε.Ι) Πανεπιστήμιο Αιγαίου και Χαροκόπειο Πανεπιστήμιο Αθηνών από τα τμήματα Γεωγραφίας αντίστοιχα. Η Γεωγραφία υπάρχει και ως Θεματική Ενότητα στο Ελληνικό Ανοικτό Πανεπιστήμιο, ενώ μαθήματα Γεωγραφίας διδάσκονται σε κάποια ακαδημαϊκά τμήματα ανά την Ελλάδα.
Κάποιες από τις βασικές δραστηριότητες των Γεωγράφων είναι οι εξής:
- Παραγωγή αγροτικών, δημογραφικών, πολιτισμικών, ιστορικών, χαρτογραφικών, τουριστικών, χωροταξικών και άλλων πληροφοριών με έμφαση στις χωρικές τους διαστάσεις.
- Διαμόρφωση αναπτυξιακών και κοινωνικών πολιτικών με βάση το χώρο.
- Σχεδιασμός αναπτυξιακών και κοινωνικών προγραμμάτων.
- Εκπόνηση μελετών/ερευνών διαχείρισης φυσικών και πολιτισμικών πόρων, περιβαλλοντικής προστασίας και περιβαλλοντικών επιπτώσεων και μελετών τοπίου.
- Φυσικογεωγραφικές μελέτες και έρευνες (γεωμορφολογικές και κλιματολογικές, βιογεωγραφικές).
- Μελέτες σκοπιμότητας, έρευνες αγοράς και επιχειρηματικά σχέδια.
- Μελέτες διαμόρφωσης πολιτικής σε θέματα περιβαλλοντικά, κοινωνικά, πολιτισμικά, δημογραφικά, οικονομικά, χωροταξικά, διεθνών σχέσεων, κ.α., όπως αυτά εξαρτώνται από τις σχέσεις ανθρώπου και χώρου
- Μελέτες και προγράμματα βιώσιμης τοπικής ανάπτυξης που προϋποθέτουν σύνδεση παραγωγής, μεταποίησης, πολιτισμού και τουρισμού και ενεργοποίηση του ανθρώπινου, πολιτισμικού, φυσικού, κοινωνικού και του οικονομικού κεφαλαίου ενός τόπου.
- Βελτίωση και διεύρυνση των σχέσεων μεταξύ γεωργίας-διατροφής και παραγωγού-καταναλωτή στο πλαίσιο της μετα-παραγωγικής και συνεργατικής υπαίθρου (ηθικό εμπόριο, αγορές παραγωγών, άμεσο μάρκετινγκ, προϊόντα κοινωνικής οικονομίας, κλπ).
- Οργάνωση και διαχείριση χώρου, δραστηριοτήτων και χρήσεων γης.
- Διάδοση και προαγωγή της προστασίας, διαχείρισης και σχεδιασμού του τοπίου και ενδυνάμωση της συνείδησης των πολιτών, των οργανισμών και των φορέων σε σχέση µε την αξία του τοπίου, το ρόλο του και τις μεταβολές στις οποίες αυτό υπόκειται.
- Συλλογή, επεξεργασία, ανάλυση και αξιοποίηση γεωγραφικών πληροφοριών με εφαρμογή μεθόδων Συστημάτων Γεωγραφικών Πληροφοριών (GIS) και Τηλεπισκόπησης.
Ιστορία της Γεωγραφίας
Οι πρώτες έννοιες της Γεωγραφίας αποκαλύπτονται στην Ελληνική Μυθολογία όπου οι πολύ πρώιμες παρατηρήσεις των γεωλογικών αναστατώσεων και των επακόλουθων διαμορφώσεων, τουλάχιστον του αρχαίου ελλαδικού χώρου, διαμορφώνονται ως μυθολογικές ανθρωπόμορφες έννοιες και μυθικές δραστηριότητες αυτών. Ασφαλώς και από την άποψη αυτή ο Όμηρος και ο Ησίοδος θα πρέπει να θεωρούνται οι πρώτοι γεωγράφοι. Αλλά και στην αρχαία Βαβυλώνα και την Αίγυπτο οι πρώτες γεωγραφικές αναφορές χαρακτηρίζονται ως τοπογραφία περιοχών που εξαφανίζονται από πλημμύρες.
Αν η γεωγραφία εισήχθη από την εποχή του Ομήρου, αναβαθμίστηκε σε επιστήμη, έναν αιώνα αργότερα, την εποχή των Ιώνων φιλοσόφων, οι οποίοι αποτέλεσαν τη γέφυρα μεταξύ μύθου και έλλογης σκέψης. Αυτοί υπήρξαν οι πρώτοι που αντιλήφθηκαν το σχήμα της Γης και τη σχέση της με τον ήλιο και τα άλλα ουράνια σώματα. Οι φιλόσοφοι Θαλής, Αναξίμανδρος και Εκαταίος έδωσαν νόημα στη λέξη "γεωγραφία". Ο πρώτος, σπουδαίος γεωμέτρης, μίλησε για τη σφαιρικότητα της Γης, παρουσιάζοντάς την ως δίσκο που επιπλέει στον ωκεανό και προβλέποντας την ολική έκλειψη ηλίου το 585 π.Χ αναφερόμενος στον πολικό αστέρα ως μόνιμο σημείο προσανατολισμού, ο δεύτερος υποστήριξε την ιδέα της κίνησης της Γης και του σύμπαντος και την ισορροπία των φυσικών δυνάμεων έφτιαξε το πρώτο γεωγραφικό πίνακα/χάρτη του τότε γνωστού κόσμου (όπως μας λέει ο Στράβων στα "Γεωγραφικά", βιβλίο Α ΄, Κεφ. 1, παρ. 11), ενώ ο τρίτος συνέγραψε το πρώτο γεωγραφικό έργο για την Ευρώπη και την Ασία βάσει ναυσιπλοϊκών καταγραφών (αναφέρεται από τον Ηρόδοτο), βελτίωσε το χάρτη του Αναξίμανδρου και κατέγραψε μύθους πολλών λαών (Λεοντίδου, 2011).
Η λειτουργία του άθεου
Η λειτουργία του άθεου (γαλλικός τίτλος: La Messe de l'athée) είναι διήγημα του Γάλλου συγγραφέα Ονορέ ντε Μπαλζάκ που δημοσιεύτηκε το 1836 στο περιοδικό Chronique de Paris και από το 1845 περιλαμβάνεται στις Σκηνές της ιδιωτικής ζωής της Ανθρώπινης κωμωδίας.
Γεωγραφία
Ιστορία της Γεωγραφίας
Ο Μέγας Αλέξανδρος επίσης ενδιαφέρθηκε για την ανάπτυξη της Γεωγραφίας σαν μέσο για την καλύτερη διοίκηση της αυτοκρατορίας του, στο επιτελείο των επιστημόνων που τον ακολούθησε στις εκστρατείες του περιλαμβάνονταν πολλοί γεωγράφοι και τοπογράφοι οι επονομαζόμενοι «βηματιστές» (Λεοντίδου, 2011). Ο Μέγας Αλέξανδρος διέταξε και μια σειρά εξερευνητικών αποστολών σε μέρη εντός και εκτός της αυτοκρατορίας του ενώ ίδρυσε και πολλές πόλεις σε κομβικά γεωγραφικά σημεία της επικράτειας του.
Η λειτουργία του άθεου
Αναφέρεται στην ιστορία ενός άθεου διάσημου γιατρού, ο οποίος μυστικά τελεί λειτουργίες για την ανάπαυση της ψυχής του ανθρώπου που τον βοήθησε στα δύσκολα φοιτητικά του χρόνια.
Γεωγραφία
Ιστορία της Γεωγραφίας
Στη Σάμο, που την εποχή εκείνη πρέπει να θεωρείται σαν μέρος της Ιωνίας, ο Αρίσταρχος (320-250 π.Χ.) ανακάλυψε το ηλιοκεντρικό σύστημα, περίπου δυο χιλιάδες χρόνια πριν τον Κοπέρνικο, ο οποίο αρχικά μνημόνευσε τον Αρίσταρχο αλλά μετά το αφαίρεσε, όπως μας λέει ο Thomas Heath) με αποτέλεσμα η ηλιοκεντρική θεωρία να πάρει το όνομα του Κοπέρνικου. Ο εν λόγω φιλόσοφος είχε θητεύσει στη σχολή του Αριστοτέλη στην Αθήνα. Έζησε και δίδαξε στην Αλεξάνδρεια. Από τα πολλά έργα που είχε συγγράψει διασώζονται ελάχιστα αποσπάσματα, διατύπωσε πάντως με σαφήνεια ότι η Γη περιστρέφεται γύρω από τον ήλιο. Η έλλειψη μεγάλου μέρους του έργου, παρότι επαναστατικού για την εποχή του, δεν του έδωσε την αναγνώριση που πιθανόν να του ανήκε (Λεοντίδου, 2011).
Η λειτουργία του άθεου
Σε μια επιστολή προς την Εβελίνα Χάνσκα με ημερομηνία 18 Ιανουαρίου 1836, ο Μπαλζάκ ισχυρίζεται ότι «συνέλαβε, έγραψε και τύπωσε την ιστορία σε μια νύχτα».
Γεωγραφία
Ιστορία της Γεωγραφίας
Η Αλεξάνδρεια της Αιγύπτου, πόλη που ίδρυσε ο Μέγας Αλέξανδρος, ήταν η πόλη διαδραμάτισε σημαντικό ρόλο στην εξέλιξη της Γεωγραφίας κατά την ύστερη αρχαιότητα. Στην πόλη αυτή, με τη σπουδαία βιβλιοθήκη, έδρασαν πολλοί επιστήμονες που ώθησαν τη Γεωγραφία σε πρωτόγνωρα επίπεδα. Πρώτος απ΄ όλους ο Ερατοσθένης (3ος αι. π.Χ.) ο άνθρωπος στον οποίον οφείλει το όνομα της η επιστήμη της Γεωγραφίας. Ο Ερατοσθένης, ποιητής, μαθηματικός, φιλόσοφος, υπήρξε επικεφαλής στη Βιβλιοθήκη της Αλεξάνδρειας. Συνέγραψε ένα βιβλίο με τον τίτλο "Γεωγραφικά" και υπολόγισε με σχετική ακρίβεια την περίμετρο της Γης (με σφάλμα μικρότερο από 1%), ενώ κατασκεύασε τον πρώτο χάρτη που αντιστοιχούσε στην πραγματικότητα. Στο σωζόμενο απόσπασμα από το ποίημά του "Ερμής" αναφέρεται στις πέντε γεωγραφικές ζώνες της Γης, σε παλιές μυθικές αφηγήσεις και στις αρχές της αστρονομίας (Λεοντίδου, 2011), συνδέοντας τον ομηρικό κόσμο με τους προσωκρατικούς φιλοσόφους και την ποίηση με τη γεωγραφία, συνεισφέροντας έτσι στη διαπλάτυνση του έμπυρου ομηρικού σύμπαντος και στην περαιτέρω πυροδότηση της γεωγραφικής φαντασίας.
Η λειτουργία του άθεου
Υπόθεση
Ο κεντρικός χαρακτήρας, ο Ντεσπλάν, είναι ένας επιτυχημένος χειρουργός. Μια μέρα, ο γιατρός Οράς Μπιανσόν, πρώην μαθητής, βοηθός και φίλος του, βλέπει τον Ντεσπλάν, που είναι άθεος με δηλωμένο τον αθεϊσμό του, φανατικός πιστός στην επιστήμη και μόνο σε αυτήν, να πηγαίνει στην εκκλησία Σαιν-Συπλίς και, έκπληκτος, αποφασίζει να τον ακολουθήσει. Τον βλέπει μόνο του να παρακολουθεί μια λειτουργία. Μετά την αναχώρηση του Ντεσπλάν, ο Μπιανσόν ρωτά τον ιερέα και μαθαίνει ότι ο Ντεσπλάν παρακολουθεί μια λειτουργία στην εκκλησία τέσσερις φορές το χρόνο (στην αρχή κάθε εποχής) την οποία πληρώνει ο ίδιος. μικρογραφία|Ο Ντεσπλάν εξηγεί στον Μπιανσόν, όπως απεικονίζεται σε μια εικονογραφημένη έκδοση των έργων του Μπαλζάκ (1852). Λίγα χρόνια αργότερα, ο Μπιανσόν βλέπει τον Ντεσπλάν να πηγαίνει ξανά στην εκκλησία και αυτή τη φορά του ζητά εξηγήσεις. Ο Ντεσπλάν εξηγεί ότι όταν ήταν φτωχός φοιτητής ιατρικής, ο ιδιοκτήτης του τον έδιωξε από το δωμάτιό του. Ενώ πέθαινε από την πείνα, βρήκε βοήθεια και συμπαράσταση από έναν φτωχό άνθρωπο: έναν νεροκουβαλητή από την Ωβέρνη, ονόματι Μπουρζά, πιστό Χριστιανό, που με τις οικονομίες 20 χρόνων, που προόριζε για να αγοράσει άλογο και βαρέλι, του παρείχε βοήθεια και τροφή και τη δυνατότητα να συνεχίσει τις σπουδές του. Ο ηλικιωμένος προστάτεψε τον φοιτητή παίρνοντας τη θέση του πατέρα του, και είχε τη χαρά να δει τις πρώτες επιτυχίες του προστατευόμενού του. Ο Ντεσπλάν εξηγεί ότι δεν θα κατάφερνε να τελειώσει τις σπουδές του χωρίς τη βοήθεια του ευεργέτη του, με τα πρώτα του χρήματα του αγόρασε το πολυπόθητο άλογο και βαρέλι.
Γεωγραφία
Ιστορία της Γεωγραφίας
Τη σκυτάλη πήραν οι Στράβων και Κλαύδιος Πτολεμαίος. Ο Στράβων στις αρχές της 1ης χιλιετίας μ.Χ. συνέγραψε το έργο του με τίτλο Γεωγραφικά (17 τόμοι), το έργο παρότι στηρίχθηκε κατά κύριο λόγο σε περιγραφές των ταξιδίων του σε Νείλο, Αλεξάνδρεια, Αιθιοπία, Αρμενία, Σαρδηνία, Ρώμη, και αλλού, εντούτοις προσπάθησε να εξηγήσει τις πολιτισμικές διαφορές των ανθρώπων τα ήθη και έθιμα τους καθώς και τα συστήματα διακυβέρνησής τους (Λεοντίδου, 2011). Το έργο σώζεται ακέραιο και αποτελεί έναν Παγκόσμιο Άτλα της εποχής του. Ο Πτολεμαίος ο Αλεξανδρεύς ή Κλαύδιος Πτολεμαίος (2ος αι. μ.Χ) θεωρείται ο "πατέρας της Χαρτογραφίας" με κύριο έργο του τη "Γεωγραφική Υφήγησις".
Η λειτουργία του άθεου
Υπόθεση
Ο Μπουρζά αρρώστησε λίγο αργότερα, αλλά ο Ντεσπλάν κατάφερε να τον θεραπεύσει. Ωστόσο, τον επόμενο χρόνο, προσβλήθηκε από την ίδια ασθένεια και αυτή τη φορά υπέκυψε. Λίγο πριν πεθάνει, ο Ντεσπλάν περνούσε πολλές νύχτες καθισμένος στο προσκεφάλι του, εξέφρασε την ταπεινή επιθυμία να πάει στον Παράδεισο. Ο Ντεσπλάν, σε ένδειξη ευγνωμοσύνης προς τον στοργικό φίλο του, αποφάσισε να του αφιερώσει τη διατριβή του και να κάνει θείες λειτουργίες κάθε τόσο, διαβάζοντας προσευχές για την ανάπαυση της ψυχής του. Ισχυρίστηκε ότι οι προσευχές ήταν «το μόνο που μπορούσε να επιτρέψει στον εαυτό του ένας άνθρωπος που έχει τις απόψεις του». Ωστόσο, πολλές φορές ο Ντεσπλάν για περισσότερα από είκοσι χρόνια που κάνει τις λειτουργίες, ορκίζεται ότι «θα έδινε την περιουσία του για να ενστερνιστεί την πίστη του Μπουρζά».
Γεωγραφία
Ιστορία της Γεωγραφίας
Ο Ελληνικός πολιτισμός είναι ο πρώτος πολιτισμός που ενεργά εξερεύνησε τη Γεωγραφία ως επιστήμη και φιλοσοφία, με κύριους συντελεστές (χρονολογικά από τον 8ο αι. π.Χ. έως τον 2ο αι. μ.Χ) τον Όμηρο, τον Θαλή τον Μιλήσιο, τον Εκαταίο τον Μιλήσιο, τον Ηρόδοτο, τον Ιπποκράτη, τον Αριστοτέλη, τον Δικαίαρχο τον Μεσσηνό, τον Ερατοσθένη, τον Στράβωνα, τον Μαρίνο τον Τύριο, τον Πτολεμαίο, τον Αρριανό και τον Παυσανία. Η χαρτογράφηση από τη Ρωμαϊκή Αυτοκρατορία κατά τη διάρκεια των εξερευνήσεων τους πρόσθεσε νέες τεχνικές στη Γεωγραφία (π.χ. σειρά διαφόρων ιστορικών βιβλίων που ασχολούνται με το θέμα, όπως το αξιόλογο «Geographia» του Κλαύδιου Πτολεμαίου). Μία από τις τεχνικές είναι ο περίπλους: η περιγραφή λιμανιών και της στεριάς που ένας ναύτης θα συναντούσε στη διάρκεια του ταξιδιού κατά τη στεριά. Ο πολυγραφότατος Πλίνιος υπήρξε ο κύριος εκπρόσωπος της ρωμαϊκής Γεωγραφίας.
Η λειτουργία του άθεου
Παραπομπές
Κατηγορία:Μυθιστορήματα του Ονορέ ντε Μπαλζάκ
Γεωγραφία
Ιστορία της Γεωγραφίας
Κατά τη διάρκεια του Μεσαίωνα, Άραβες όπως οι Ιντρισί (12ος αι.), Ιμπν Μπατούτα (14ος αι.) και Ιμπν Χαλντούν (14ος αι.) διατήρησαν τις ελληνικές και ρωμαϊκές τεχνικές και πάνω σε αυτές βασίστηκαν για να δημιουργήσουν δικές τους. Με την αποικιοκρατία (16ος αι.) το ενδιαφέρον για τη Γεωγραφία άρχισε να επαναπτύσσεται μέσω της αναζωπύρωσης του ενδιαφέροντος συστηματικής σπουδής νέων χώρων, εδαφών, τόπων, κοινωνιών, ανθρώπων και τοπίων.
Η Νεότερη Γεωγραφία
Γερμανοί διανοητές του 18ου και 19ου αιώνα βοήθησαν στην ανάδυση της Γεωγραφίας ως σύγχρονης επιστήμης του χώρου και του χρόνου.
Ο Ιμμάνουελ Καντ (1724-1804) μπορεί να θεωρηθεί ως ο πνευματικός πατέρας της (ανθρωπο)γεωγραφίας. Υπήρξε πανεπιστήμονας στα αρχαιοελληνικά και αναγεννησιακά πρότυπα. Ενίσχυσε τη συνομιλία γεωγραφίας-φιλοσοφίας όπως παλαιότερα έκανε ο Στράβων. Θεωρούσε ότι η γνώση εξαρτάται από την εμπειρία που αποκτάται μέσω των πέντε αισθήσεων (Αριστοτέλης) και ότι ο άνθρωπος δημιουργεί την πραγματικότητα, ο κόσμος αντιμετωπίζεται ως «σύνολο ανθρώπινης εμπειρίας». Δίδαξε γεωγραφία σε επίπεδο ανώτατης εκπαίδευσης. Αν και δεν είχε ταξιδέψει, οι περιγραφές του ήταν λεπτομερείς, αναλυτικές και εμπνευσμένες.
Ο Καρλ Ρίτερ (1779-1859) καθιέρωσε τη διδασκαλία της γεωγραφίας στην ακαδημία (πανεπιστημιακή γεωγραφία). Δίδαξε εφαρμοσμένη (ανθρωπο)γεωγραφία προσαρμοσμένη στους στόχους της διοίκησης, της πολιτικής και διαχείρισης του χώρου. Μαζί με τον Αλεξάντερ φον Χούμπολτ (1769-1859) επηρέασαν τις εξελίξεις στη γεωγραφία. Ο φον Χούμπολτ εξερεύνησε τη φύση (σε λατινική Αμερική και Ρωσία) και έγραψε για τη Φυσική Γεωγραφία. Η συστηματική γεωγραφία τους έθετε τον άνθρωπο μέσα στο φυσικό του περιβάλλον χωρίς σκληρό αιτιοκρατικό πρόταγμα και οδήγησε εμμέσως σε κριτική της αποικιοκρατίας.
Ο Φρίντριχ Ράτσελ (1844-1904) θεωρείται ιδρυτής της Ανθρωπογεωγραφίας (1882 εκπονεί το έργο "Ανθρωπογεωγραφία"). Πρόκειται για μια συστηματική αιτιοκρατική προσέγγιση, οι κοινωνικές σχέσεις σαν φυσικές σχέσεις (διακυβερνώνται από τους ίδιους φυσικούς νόμους), όπου ο χώρος μέσα από το κλίμα (π.χ. εύκρατο/τροπικό), τη γεωμορφολογία (βουνά/πεδιάδες), τη θέση, κλπ, καθορίζει την ανάπτυξη πολιτισμών και χαρακτήρων. Ορίζει το κράτος ως ζωντανό οργανισμό που προσαρμόζεται στο γεωγραφικό περιβάλλον και στους νόμους του χώρου, ως «ένα οργανισμό που συνδέεται άμεσα με τη γη», φυσική οντότητα που απαιτεί ζωτικό χώρο (Lebensraum) για να αναπτυχθεί (οργανική θεώρηση του κράτους, ανεξάρτητο από έθνος ή κοινωνία). Επηρεάστηκε από την πολιτική γεωγραφία του Αριστοτέλη, που όμως δεν έφτασε σε τόσο βάθος αιτιοκρατίας, αφού προσέδιδε μέτρο και σοφία στην εδαφικότητα. Το 1891 με το δεύτερο τόμο ο Ράτσελ διαφοροποιεί τον ντετερμινισμό του.
Οι πρώτες προσεγγίσεις της ακαδημαϊκής Γεωγραφίας είναι οι εξής:
Περιβαλλοντικός Ντετερμινισμός ή Αιτιοκρατία (τέλη 19ου αι.)
Εδώ, κατά τον Κουρλιούρο (2013), η πρώτη επιστημολογική τομή ήρθε με την ανάδυση της ποσοτικής επανάστασης και της θετικιστικής προσέγγισης, η οποία ήρθε μετά τον Δεύτερο Παγκόσμιο Πόλεμο που σηματοδότησε νέες κοινωνικές ανάγκες και προτεραιότητες.
Σήμερα
Στο σύγχρονο κόσμο, η Γεωγραφία καθιερώθηκε ως επιστημονικός κλάδος στη Δυτική Ευρώπη και στη Βόρεια Αμερική τον 19ο αιώνα. Αρχικά ανήκε στις Φυσικές Επιστήμες – μελέτη της επιφάνειας, του ανάγλυφου, της βλάστησης και του κλίματος της γης. Σταδιακά, εξελίχθηκε και σε κοινωνική επιστήμη – μελέτη των ανθρώπινων δραστηριοτήτων στο χώρο και το χρόνο. Η σύγχρονη επιστήμη της Γεωγραφίας κινείται ανάμεσα σε δύο κόσμους και επιχειρεί να τους συνθέσει – τον κόσμο των Φυσικών και τον κόσμο των Κοινωνικών Επιστημών. Με βάση τη διεπιστημονική, συνθετική και διαχρονική προσέγγιση, η σύγχρονη Γεωγραφία αναλύει και ερμηνεύει τη συγκρότηση και διαφοροποίηση του χώρου έτσι όπως διαμορφώνεται και μεταβάλλεται κάτω από τη διαρκή αλληλεπίδραση φυσικών παραγόντων – όπως το κλίμα, το ανάγλυφο, η βλάστηση – και κοινωνικο-πολιτισμικών, οικονομικών, ιδεολογικών και πολιτικών διεργασιών.
Η εξέλιξη των ιδεών στη Γεωγραφία, συνεχίζεται... όλες οι προσεγγίσεις μαζί συνθέτουν το παζλ της κατανόησης της πολυσύνθετης πραγματικότητας, καθότι για να κατανοήσουμε τη Γεωγραφία είναι απαραίτητο να κατανοήσουμε την Κοινωνία (Massey, 2001) και μαζί της τις διαστάσεις και τους τρόπους παραγωγής του χώρου σε σχέση με το χρόνο.
Κλάδοι της Γεωγραφίας
Ενδεικτικά:
Ανθρωπογεωγραφία
Γεωπληροφορική
Ανάπτυξη και Σχεδιασμός Χώρου
Ελισάβετ του Βελγίου
Η Πριγκίπισσα Ελισάβετ, Μεγάλη Δούκισσα της Βραβάντης (γεννημένη ως Ελισάβετ Θηρεσία Μαρία Ελένη, Élisabeth Thérèse Marie Hélène de Belgique, 25 Οκτωβρίου 2001-) είναι η διάδοχος του θρόνου του Βελγίου. Είναι το πρώτο παιδί του Φίλιππου, Βασιλιά των Βέλγων και της Βασίλισσας Ματθίλδης. Η Ελισάβετ απέκτησε τον τίτλο της Δούκισσας της Βραβάντης  με την άνοδο του πατέρα της στο βελγικό θρόνο στις 21 Ιουλίου 2013.
Γέννηση
Γεννήθηκε στις 25 Οκτωβρίου 2001 με καισαρική τομή στο Νοσοκομείο Έρασμος του Άντερλεχτ του Βελγίου. Στις 9 Δεκεμβρίου του ίδιου έτους βαπτίστηκε στο παρεκκλήσι του Κάστρου Σιερνιόν από τον Καρδινάλιο Γκόντφριντ Ντάνιλς. Ονομάσθηκε Ελισάβετ από την προ-προ γιαγιά της Ελισάβετ Γαβριέλα της Βαυαρίας, Θηρεσία από την Κόμισσα Θηρεσία Σομπάνσκα (γιαγιά της μητέρας της), Μαρία από την Παρθένο Μαρία και Ελένη από την θεία και νονά της Κόμισσα Έλενα ντ Ουντεκέμ ντ Ακόζ. Ανάδοχοι στη βάπτισή της ήταν ο ξάδελφός της Πρίγκιπας Αμαντέο του Βελγίου και η θεία της Κόμισσα Έλενα ντ Ουντεκέμ ντ Ακόζ.
10 χρόνια πριν την γέννηση της Ελισάβετ, το 1991, έγινε συνταγματική αναθεώρηση στο Βέλγιο, επιτρέποντας την διαδοχή του θρόνου ανάλογα με την ηλικία και όχι το φύλο. Αυτή η νομοθεσία έκανε αυτόματα την Ελισάβετ διάδοχο ως μεγαλύτερο τέκνο του Βασιλιά Φίλιππου. Αν ανεβεί στο θρόνο, όπως αναμένεται, θα είναι η πρώτη γυναίκα Βασίλισσα των Βέλγων.
Εξωτερικοί σύνδεσμοι
Κατηγορία:Οίκος της Σαξονίας-Κόμπουργκ & Γκότα Κατηγορία:Βέλγοι ευγενείς Κατηγορία:Πριγκίπισσες του Βελγίου Κατηγορία:Πριγκίπισσες της Σαξονίας-Κόμπουργκ & Γκότα
Μόντρεαλ
right|250px|thumb|Το Μόντρεαλ και τα περίχωρά του
Το Μόντρεαλ (γαλλικά: Montréal, προφέρεται, αγγλικά: Montreal) ή Μονρεάλ, ή η Μοντρεάλη, όπως αναφερόταν σε ορισμένα παλαιότερα ελληνικά βιβλία, είναι μεγαλούπολη του Καναδά, γνωστή και από τους Ολυμπιακούς Αγώνες του 1976. Το Μόντρεαλ έχει πληθυσμό 1.904.694 κατοίκους (απογραφή 2019), ενώ ο πληθυσμός της ευρύτερης αστικής περιοχής ανέρχεται σε 4.798.927 κατοίκους (απογραφή 2019). το πολεοδομικό συγκρότημα του Μόντρεαλ είναι το μεγαλύτερο σε πληθυσμό αστικό κέντρο της επαρχίας του Κεμπέκ και το δεύτερο σε πληθυσμό αστικό κέντρο του Καναδά. Δεδομένου ότι, η επαρχία του Κεμπέκ έχει ως επίσημη γλώσσα την γαλλική, το Μόντρεαλ αποτελεί την μεγαλύτερη γαλλόφωνη πόλη εκτός Γαλλίας.
Γεωγραφία
right|250px|thumb|Το κέντρο του Μόντρεαλ φωτογραφημένο από την Νότια Ακτή του Αγίου Λαυρεντίου. Στο βάθος, πίσω από τους ουρανοξύστες, διακρίνεται και ο λόφος Μον Ρουαγιάλ. Το Μόντρεαλ είναι ένα νησί επάνω στον πλωτό ποταμό Άγιο Λαυρέντιο, ο οποίος πηγάζει από τις Μεγάλες Λίμνες της Βόρειας Αμερικής και εκβάλλει στον Ατλαντικό ωκεανό. Στην ευρύτερη περιοχή του Μόντρεαλ συμπεριλαμβάνονται το νησί Λαβάλ (στα βόρεια του νησιού του Μόντρεαλ), η Νότια Ακτή και τα προάστια που σχηματίζουν ένα τόξο βορείως του Λαβάλ.
Γεωγραφικά, το Μόντρεαλ βρίσκεται σε απόσταση 270 χλμ. νοτιοδυτικά από την Πόλη του Κεμπέκ και 190 χλμ. ανατολικά από την πρωτεύουσα του Καναδά, Οττάβα. Το Μόντρεαλ επίσης βρίσκεται 610 χλμ. βορείως της Νέας Υόρκης και 550 χλμ. περίπου βορειοανατολικά από το Τορόντο.
Κλίμα
right|250px|thumb|Χειμώνας στο Μόντρεαλ Το κλίμα στην περιοχή του Μόντρεαλ είναι ηπειρωτικό με ιδιαιτέρως ψυχρό χειμώνα και θερμά καλοκαίρια.
Το καλοκαίρι είναι θερμό και πολύ υγρό εξαιτίας των ποταμών και των λιμνών που περιβάλλουν την πόλη. Ιδανική εποχή για να επισκεφθεί κανείς το Μόντρεαλ είναι το φθινόπωρο, όταν πέφτουν τα φύλλα των δέντρων και η ατμόσφαιρα εξακολουθεί να είναι ζεστή (πρόκειται για το λεγόμενο «ινδιάνικο καλοκαίρι»).
Ιστορία
Σύμφωνα με αρχαιολογικές ενδείξεις, το νησί του Μόντρεαλ κατοικήθηκε χιλιάδες χρόνια πριν από την άφιξη των Ευρωπαίων από αυτόχθονες Ινδιάνους των φυλών Αλγκόνκιν, Χιούρον και Ιροκουά (οι τελευταίοι, σε ορισμένες ελληνικές μεταφράσεις, αναφέρονται και ως «Ιροκέζοι»). Όταν ο Γάλλος εξερευνητής Ζακ Καρτιέ έφτασε στο νησί του Μόντρεαλ στις 2 Οκτωβρίου του 1535, βρήκε σ' αυτό το οχυρωμένο χωριό Χοσελάγκα (Hochalaga), όπου κατοικούσαν Ινδιάνοι Ιροκουά. Σήμερα, στον ηφαιστειογενή λόφο Μον Ρουαγιάλ, που δεσπόζει στο μέσο του νησιού, υψώνεται ένας μεγάλος μεταλλικός σταυρός, σε ανάμνηση της ύψωσης ενός ξύλινου σταυρού στην ίδια θέση από τον Ζακ Καρτιέ.
Το 1611, ο Γάλλος εξερευνητής Σαμουέλ ντε Σαμπλαίν εγκατέστησε στο νησί ένα μικρό φυλάκιο για το εμπόριο γουναρικών, και το 1642, οι Γάλλοι ιεραπόστολοι Πωλ Σομεντύ ντε Μαιζονέβ (Paul Chomedey de Maisonneuve) και Ζαν Μανς (Jeanne Mance) ίδρυσαν την αποικία Βιλ Μαρί. (Ville-Marie σημαίνει «Πόλη της Παναγίας», εξ ου και η ονομασία «Μαριανόπολις», την οποία έδωσαν στο Μόντρεαλ ορισμένοι ελληνομαθείς διανοούμενοι κάτοικοι του Μόντρεαλ του 19ου αι.) Η γαλλική αποικία στο νησί του Μόντρεαλ έγινε στόχος συχνών επιθέσεων εκ μέρους των αυτοχθόνων. Οι επιθέσεις σταμάτησαν το 1701 με την υπογραφή συνθήκης ειρήνης ανάμεσα στους Γάλλους και τους Ινδιάνους.
Το 1760 η γαλλική αποικία, που ονομάζονταν πλέον Μόντρεαλ (παραφθορά του Mont-Royal, που σημαίνει «βασιλικό βουνό»), παραδόθηκε στους Βρετανούς. Στα χρόνια της Αμερικανικής επανάστασης, οι επαναστατημένοι Βρετανοί άποικοι κατέλαβαν το Μόντρεαλ (1775), αλλά δεν μπόρεσαν να το κρατήσουν παρά μόνον για μερικούς μήνες.
Από τα τέλη του 18ου αι., το Μόντρεαλ γνώρισε μεγάλη ανάπτυξη ως το κύριο διακομιστικό κέντρο των βρετανικών αποικιών της Βόρειας Αμερικής. Στα μέσα του 19ου αι., διανοίχθηκε η διώρυγα Λασίν (Lachine) στα νοτιοδυτικά του νησιού του Μόντρεαλ και έτσι ο Άγιος Λαυρέντιος έγινε πλωτός από άκρη σε άκρη. Από το Μόντρεαλ γίνονταν οι εξαγωγές ξυλείας, γουναρικών και άλλων προϊόντων προς την Ευρώπη, και το Μόντρεαλ ήταν ο κύριος πόλος έλξης των νέων Ευρωπαίων μεταναστών στον Καναδά. Στο Μόντρεαλ ιδρύθηκαν μερικές μεγάλες καναδικές εταιρείες και έτσι δημιουργήθηκε μία νέα τάξη πλουσίων αποίκων που προέρχονταν κυρίως από την Βρετανία.
Από το 1844 και για μία πενταετία, το Μόντρεαλ ήταν πρωτεύουσα της «Επαρχίας του Καναδά». Ωστόσο, οι συγκρούσεις μεταξύ Αγγλόφωνων (Αγγλοκαναδών) και Γαλλόφωνων (Γαλλοκαναδών) και η πυρπόληση του καναδικού Κοινοβουλίου εκ μέρους των πρώτων, ανάγκασαν την βρετανική διοίκηση να μεταφέρει την πρωτεύουσα του Καναδά στο Τορόντο, στην Πόλη του Κεμπέκ και τελικά, το 1857, στην Οτάβα.
right|250px|thumb|Το Δικαστικό Μέγαρο του Μόντρεαλ το έτος 1880 Στα χρόνια της ποτοαπαγόρευσης, μετά τον Α΄ Παγκόσμιο Πόλεμο, το Μόντρεαλ έγινε ο παράδεισος για τους Αμερικανούς που διψούσαν για αλκοόλ και διασκέδαση. Έκτοτε, η πόλη απέκτησε ιδιαίτερη φήμη για την νυχτερινή της ζωή.
Δημογραφικά, το Μόντρεαλ άλλαξε χαρακτήρα από γαλλόφωνο σε αγγλόφωνο στα μέσα του 19ου αι., αλλά η εσωτερική μετανάστευση έφερε και πάλι τους Γαλλόφωνους στην πλειονότητα προς τα τέλη του 19ου αι. Οι γλωσσικές, θρησκευτικές και κοινωνικές διαφορές οδήγησαν συχνά τις δύο κοινότητες σε ρήξεις. Κατά την περίοδο του Β΄ Παγκοσμίου Πολέμου, ο τότε δήμαρχος του Μόντρεαλ, ο γαλλόφωνος Καμιλιέν Χουντ (Camillien Houde), προέτρεψε τους δημότες του να μην υπακούσουν στην επιστράτευση που είχε κηρύξει η ομοσπονδιακή κυβέρνηση του Καναδά και, γι' αυτήν την στάση του, φυλακίστηκε.
Στα χρόνια αμέσως μετά τον Β΄ Παγκόσμιο Πόλεμο, το Μόντρεαλ έγινε πόλος έλξης για νέους μετανάστες από τη Νότια και Ανατολική Ευρώπη (Ιταλία, Ελλάδα, κ.ά.), και αργότερα για μετανάστες από τη Λατινική Αμερική, τη Μέση Ανατολή και την Αφρική. Η εκλογή του γαλλικού εθνικιστικού κόμματος «Παρτί Κεμπεκουά» (Parti québecois, Κόμμα του Κεμπέκ) στην κυβέρνηση του Κεμπέκ το 1976 και το μετέπειτα δημοψήφισμα για την απόσχιση του Κεμπέκ από την καναδική συνομοσπονδία (1980) είχαν ως αποτέλεσμα την μαζική έξοδο των Αγγλόφωνων προς άλλες καναδικές περιοχές και κυρίως προς το Οντάριο. Έκτοτε το Μόντρεαλ άρχισε να μαραζώνει και υποσκελίστηκε οικονομικά από το Τορόντο.
Παρά τον οικονομικό του μαρασμό, το Μόντρεαλ παρέμεινε ισχυρό πολιτιστικό κέντρο. Η Παγκόσμια Έκθεση του 1967 (Expo 1967) και οι Ολυμπιακοί Αγώνες του 1976 έκαναν την πόλη γνωστή ανά την υφήλιο. Όμως, οι Ολυμπιακοί Αγώνες άφησαν στην πόλη ένα τεράστιο χρέος, το οποίο αποπληρώθηκε μετά από τριάντα χρόνια (2006).
Η πιο μεγάλη εθνική ομάδα εξακολουθεί να παραμένει η γαλλοκαναδική, αλλά οι νέοι μετανάστες, που αποκαλούνται με το προσωνύμιο «Αλλόφωνοι», αυξάνονται με ρυθμό πολύ μεγαλύτερο. Η οικονομία της πόλης στηρίζεται στις υπηρεσίες (Υγεία, κ.λπ.), και κατά δεύτερο λόγο στην βιομηχανία (αεροναυπηγική, φαρμακευτική, κ.λπ.) Η επανάσταση στις τηλεπικοινωνίες στα τέλη της δεκαετίας του 1990 έφερε μία οικονομική άνθιση, που αποδείχθηκε ωστόσο προσωρινή.
Αρχιτεκτονική
thumb|Πολλά κτήρια της αποικιακής εποχής μπορούν να εντοπιστούν στο Παλιό Μόντρεαλ, με πολλά να χρονολογούνται από τα τέλη του 17ου αιώνα. Για περισσότερο από ενάμιση αιώνα, το Μόντρεαλ ήταν το βιομηχανικό και οικονομικό κέντρο του Καναδά. Αυτή η κληρονομιά έχει αφήσει μια ποικιλία κτιρίων, όπως εργοστάσια, σιταποθήκες, αποθήκες, μύλους και διυλιστήρια, που σήμερα παρέχουν μια ανεκτίμητη εικόνα της ιστορίας της πόλης, ειδικά στην περιοχή του κέντρου της πόλης και στην περιοχή του Παλιού Λιμανιού. Έχει 50 εθνικές ιστορικές τοποθεσίες του Καναδά, περισσότερες από οποιαδήποτε άλλη πόλη.
Μερικά από τα παλαιότερα κτίρια της πόλης που σώζονται ακόμη χρονολογούνται στα τέλη του 17ου και στις αρχές του 18ου αιώνα. Αν και τα περισσότερα συγκεντρώνονται γύρω από την περιοχή του Παλιού Μόντρεαλ, όπως η Σουλπικική Ιερατική Σχολή δίπλα στη Βασιλική της Νοτρ Νταμ που χρονολογείται από το 1687 και το Κάστρο Ραμεζί, το οποίο χτίστηκε το 1705, δείγματα πρώιμης αποικιακής αρχιτεκτονικής είναι διάσπαρτα σε όλη την πόλη. Τοποθετημένο στο Λασίν, ο Οίκος Λε Μπερ-Λε Μουάν είναι το παλαιότερο ολόκληρο κτήριο της πόλης, που χτίστηκε μεταξύ 1669 και 1671. Στο Σημείο Σαιντ Σαρλ υπάρχει ο Οίκος του Αγίου Γαβριήλ, του οποίου η ιστορία χρονολογείται από το 1698. Υπάρχουν πολλά ιστορικά κτίρια στο Παλιό Μόντρεαλ στην αρχική τους μορφή: η Βασιλική της Παναγίας του Μόντρεαλ, η Αγορά Μπονσεκούρ και τα κεντρικά γραφεία του 19ου αιώνα όλων των μεγάλων καναδικών τραπεζών στην οδό Σαιντ Ζακ. Τα παλαιότερα κτίρια του Μόντρεαλ χαρακτηρίζονται από τη μοναδική γαλλική τους επιρροή και την κατασκευή από γκρίζα πέτρα.
thumb|left|Το Χάμπιτατ 67 είναι μια πρότυπη κοινότητα και συγκρότημα κατοικιών που αναπτύχθηκε για την παγκόσμια έκθεση [[Expo 67.]] Το Ορατόριο του Αγίου Ιωσήφ, που ολοκληρώθηκε το 1967, το κύριο κτήριο Αρ Ντεκό του Πανεπιστημίου του Μόντρεαλ από τον Ερνέστ Κορμιέρ, ο πύργος γραφείων-ορόσημο Πλας Βιλ-Μαρί, το αμφιλεγόμενο Ολυμπιακό Στάδιο και οι γύρω κατασκευές, είναι μόνο μερικά αξιοσημείωτα παραδείγματα της αρχιτεκτονικής της πόλης του 20ού αιώνα. Τα υπόστεγα που σχεδιάστηκαν για τη Διεθνή και Παγκόσμια Έκθεση του 1967, ευρέως γνωστή ως Expo 67, παρουσίαζαν ένα ευρύ φάσμα αρχιτεκτονικών σχεδίων. Αν και τα περισσότερα υπόστεγα ήταν προσωρινές κατασκευές, πολλά έχουν γίνει ορόσημα, όπως ο γεωδαιτικός θόλος «Βιόσφαιρα του Μόντρεαλ» του Ρίτσαρντ Μπάκμινστερ Φούλερ, και το εντυπωσιακό συγκρότημα διαμερισμάτων «Χάμπιτατ 67» του Μοσέ Σαφντί.
Το Μετρό του Μόντρεαλ έχει δημόσια έργα τέχνης από μερικά από τα μεγαλύτερα ονόματα του πολιτισμού του Κεμπέκ.
Το 2006 το Μόντρεαλ ονομάστηκε Πόλη του Σχεδίου της UNESCO, μία από τις τρεις μόνο πρωτεύουσες του σχεδιασμού του κόσμου (οι άλλες είναι το Βερολίνο και το Μπουένος Άιρες). Αυτός ο διακεκριμένος τίτλος αναγνωρίζει τη σχεδιαστική κοινότητα του Μόντρεαλ. Από το 2005 η πόλη φιλοξενεί το Διεθνές Συμβούλιο Ενώσεων Γραφικού Σχεδίου (Icograda)· τη Διεθνή Συμμαχία Σχεδιασμού (IDA).
Η Υπόγεια Πόλη (επισήμως γνωστή ως RÉSO) αποτελεί σημαντικό τουριστικό αξιοθέατο. Είναι το σύνολο των διασυνδεδεμένων εμπορικών συγκροτημάτων (τόσο επί όσο και υπό του εδάφους). Αυτό το εντυπωσιακό δίκτυο συνδέει πεζόδρομους με πανεπιστήμια, καθώς και ξενοδοχεία, εστιατόρια, μπιστρό, σταθμούς μετρό και άλλα, μέσα και γύρω από το κέντρο της πόλης με 32 χλμ σηράγγων πάνω από 12 χλμ του πολυπληθέστερου τμήματος του Μόντρεαλ.
Αξιοθέατα
right|250px|thumb|Το [[Ολυμπιακό Στάδιο του Μόντρεαλ]] Εάν κάποιος επισκεφθεί το Μόντρεαλ, αξίζει να δει:
Στο Μόντρεαλ είναι πλούσιο σε ανώτατα εκπαιδευτικά ιδρύματα. Μέσα στην πόλη, έχουν την έδρα τους τέσσερα πανεπιστήμια, δύο γαλλόφωνα:
και δύο αγγλόφωνα:
Κοντά στο Μόντρεαλ, σε απόσταση περίπου 100 χλμ. ΝΑ από την πόλη, έχουν επίσης την έδρα τους το γαλλόφωνο Πανεπιστήμιο του Σέρμπρουκ και το αγγλόφωνο Πανεπιστήμιο του Μπίσοπ.
Στο Μόντρεαλ διεξάγονται κάθε καλοκαίρι το Φεστιβάλ Τζαζ, το Γκραν Πρι (Φόρμουλα 1) του Καναδά, το κωμικό φεστιβάλ "Juste pour Rire", καθώς και το Παγκόσμιο Φεστιβάλ Κινηματογράφου.
Δημήτρης Μακαλιάς
Πρώτα Χρόνια
Γεννήθηκε το 1981 στην Αθήνα. Τελειώνοντας το σχολείο ξεκίνησε τις σπουδές του στο Εθνικό και Καποδιστριακό Πανεπιστήμιο Αθηνών και συγκεκριμένα στο τμήμα Πολιτικών Επιστημών και Δημόσιας Διοίκησης παίρνοντας το πτυχίο του τέσσερα χρόνια μετά. Μετά τις σπουδές του στην Δημόσια Διοίκηση αποφάσισε να ασχοληθεί με την υποκριτική δίνοντας εξετάσεις στο Κρατικό Θέατρο Βορείου Ελλάδος.
Τηλεόραση
Έκανε το τηλεοπτικό του ντεμπούτο ως ηθοποιός το 2005 στη σειρά "Ο θησαυρός της Αγγελίνας". Το 2007 πρωταγωνίστησε σε ένα επεισόδιο του Safe Sex TV Stories υποδυόμενος τον γιο της Τζόυς Ευείδη. Τη σεζόν 2007-2008 έπαιξε στην δραματική σειρά του Μανούσου Μανουσάκη "Ο Φάρος".
Τη 2008 έκανε guest εμφάνιση στις σειρές Λάκης ο γλυκούλης και "Οι Ατρόμητοι" ενώ ανήκε στο βασικό καστ της σειράς "Έχω ένα μυστικό..." που βασιζόταν στη ζωή της Αλίκης Βουγιουκλάκη. Το 2009 συμμετείχε στη σειρά Καρυωτάκης στην ΕΤ1.
Τη σεζόν 2010-2011 πρωταγωνίστησε στην κωμική σειρά του MEGA, Η γενιά των 592 ευρώ υποδυόμενος τον Αλέξη έναν νεαρό οικονομολόγο που ψάχνει δουλειά στην Ελλάδα της κρίσης. Το 2011 συμμετείχε στη σειρά Steps στον ΑΝΤ1. Από αυτή τη χρονιά μέχρι το 2013 ανήκε στο καστ της σατιρικής εκπομπής "Κάψε το σενάριο" στο MEGA.
Τη σεζόν 2013-2015 πρωταγωνίστησε στη κωμική σειρά Μοντέρνα οικογένεια, που αποτελεί την μεταφορά της αμερικανικής σειράς Modern Family, μαζί με τους Αντώνη Καφετζόπουλο, Ζέτα Δούκα, Κώστα Κόκλα, Κλέλια Ρένεση και Γιώργο Τζαβάρα. Το 2014 έλαβε μέρος στον δεύτερο κύκλο του μουσικού talent show του MEGA, Just the 2 Of Us ως ντουέτο με την τότε σύντροφό του Αντιγόνη Ψυχράμη κερδίζοντας την τρίτη θέση. Τη σεζόν 2014-2015 ήταν συμπαρουσιαστής της Κατερίνας Καραβάτου και του Κρατερού Κατσούλη στην πρωινή εκπομπή του epsilontv "Στα Καλά Καθούμενα". Το 2017, έλαβε μέρος στον τέταρτο κύκλο του show μεταμφιέσεων Your Face Sounds Familiar στον ΑΝΤ1 φτάνοντας μέχρι την τελική πεντάδα του διαγωνισμού. Το 2018, είχε ένα από τους πρωταγωνιστικούς ρόλους στο νέο κύκλο της σατιρικής σειράς του Λάκη Λαζόπουλου Δέκα μικροί Μήτσοι υποδυόμενος τον αδερφό του Βασίλη Χαραλαμπόπουλου. Τη σεζόν 2018-2019 ήταν συμπαρουσιαστής της Ελένης Τσολάκη στην ψυχαγωγική εκπομπή "Τι Λέει;" στον ALPHA. Το 2020 συμμετείχε στη σειρά Θα Γίνει Της Πολυκατοικίας στο ΣΚΑΪ ενώ ανήκε στο καστ της σατιρικής εκπομπής Απόψε Μόνο στο MEGA. Το 2021 έπαιξε στο επεισόδιο "Ο Μικρός Λόρδος" της σειράς Συμπέθεροι απ' τα Τίρανα στο MEGA. Από την ίδια χρονιά συμμετέχει στην ομάδα της πρωινής εκπομπής Ποιος είναι πρωϊνιάτικα στο OPEN. Το 2022 έπαιξε στο επεισόδιο "Τα δικά μου δικά σου" της σειράς Σ' αγαπάω μεν αλλά στο ίδιο κανάλι ενώ συμμετείχε στη σειρά Flashback της COSMOTE TV.
Προσωπική Ζωή
Το 2013 ξεκίνησε τη σχέση του με τη τραγουδίστρια και ηθοποιό Αντιγόνη Ψυχράμη. Το ζευγάρι παντρεύτηκε το 2015 και απέκτησε έναν γιο, τον Χάρη (γενν. 2017). Το 2022 γεννήθηκε η κόρη τους.
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί κινηματογράφου Κατηγορία:Έλληνες παρουσιαστές
Κοινότητα Κισσού
Με την κοινότητα Κισσού αναφέρονται:
Μνημείο του Άνταμ Μιτσκιέβιτς (Κρακοβία)
Το Μνημείο του Άνταμ Μιτσκιέβιτς στην Κρακοβία (πολωνικά: pomnik Adama Mickiewicza w Krakowie) είναι ένα από τα πιο γνωστά χάλκινα μνημεία στην Πολωνία και αγαπημένος τόπος συνάντησης στην Κεντρική Πλατεία της Αγοράς στην περιοχή της Παλιάς Πόλης (Stare Miasto) της Κρακοβίας.